คนกรุงไม่ชอบวาทะ แม่ง ทักษิณ
กรุงเทพฯ-24 ก.พ.48สำนักวิจัยเอแบคโพล มหาวิทยาลัยอัสสัมชัญ รายงานผลสำรวจ วาทะเด็ดของนายก รัฐมนตรีในความรู้สึกของประชาชนต่อกลุ่มนักวิชาการที่คัดค้านแนวทางแก้ปัญหาความไม่สงบใน 3 จังหวัดชายแดนภาคใต้ พบว่า กลุ่มตัวอย่างจำนวน 64.9 % เห็นว่า คำพูดของพ.ต.ท.ทักษิณที่ว่า อาจารย์มหาวิทยาลัยบางคน แม่งออกมาติอยู่นั่นแหละ ติแล้วไม่มีแนวคิด ไม่เหมาะสม เอแบคโพลทำการสำรวจความคิดเห็นจากตัวอย่างประชาชนทั่วไปในเขตกรุงเทพมหานคร และปริมณฑล จำนวนทั้งสิ้น 1595 ตัวอย่าง ในระหว่างวันที่ 22-23 กุมภาพันธ์ 2548 กรณีคำพูดของ พ.ต.ท.ทักษิณ ให้สัมภาษณ์ตอบโต้นักวิชาการออกมาท้วงติงนโยบายการแก้ไขปัญหา 3 จังหวัดชายแดนภาคใต้ ทั้งนี้โดยภาพรวมของคำพูดตอบโต้ของนายกรัฐมนตรี ปรากฏว่า กลุ่มตัวอย่าง68.4% ระบุพอใจ แต่ควรปรับปรุงในคำพูดบางคำ ในขณะที่ 16.9 %ระบุพอใจมาก และ 14.7% ระบุไม่พอใจ นอกจากนั้น 63.1 % เห็นว่า ไอ้พวกนี้ไม่ต้องทำอะไร มันติทั้งวัน ผมยังไม่เคยอะไรถูกเลย ไม่เหมาะสม และ 29.6% เห็นว่า นายสิบผมยังฟัง ชาวบ้านผมก็ฟัง ทำไมผมจะไม่ฟังด็อกเตอร์แต่ด็อกเตอร์ต้องสร้างสรรค์หน่อย ไม่เหมาะสม ส่วนคำพูดของ พ.ต.ท.ทักษิณ ที่เห็นว่าเหมาะสมนั้น 75.6% เห็นว่า ผมประเมินผลทุกระยะ อะไรไม่ดี ผมเลี้ยวเปลี่ยนตัวเองได้ ถ้าทำไปสักพักไม่ดี ไม่ต้องห่วง ผมเป็นคนพร้อมเปลี่ยนถ้ามีข้อแนะนำดีๆ เหมาะสม กลุ่มตัวอย่างจำนวน 74.5% เห็นว่า ต้องเห็นใจคนปฏิบัติบ้าง และทำอะไรสร้าง สรรค์หน่อย จิตสำนึกแห่งความเป็นชาติต้องมีด้วย ไม่ใช่ว่ามีแต่มนุษยธรรมแล้วชาติอยู่ไหน เหมาะสม และ 64.7% เห็นว่า ทุกวันนี้มีแต่คนติ พอจะทำอะไร คิดอะไรก็ติ ช่วยแนะนำหน่อยว่าควรทำอย่างไรเป็นคำพูดที่เหมาะสม 
กรุงเทพฯ-24 ก.พ.48 สำนักวิจัยเอแบคโพล มหาวิทยาลัยอัสสัมชัญ รายงานผลสำรวจ วาทะเด็ดของนายก รัฐมนตรีในความรู้สึกของประชาชนต่อกลุ่มนักวิชาการที่คัดค้านแนวทางแก้ปัญหาความไม่สงบใน 3 จังหวัดชายแดนภาคใต้